Atacamagropen
Store norske leksikon,Geografi,Verdens geografi,Verdenshavene,Dyphavsgroper
Atacamagropen er en dyphavsrenne i det sørøstlige Stillehavet, omtrent 160 kilometer utenfor kysten av Peru og Chile. Gropen er formet som en svakt buet renne som følger vestkysten til Sør-Amerika.
Gropen er 5900 kilometer lang, har midlere bredde på 64 kilometer og dekker et området på rundt 590 000 kvadratkilometer. Richards Deep, regnet som et av de dypeste punktene i verdenshavene, ligger utenfor kysten av Atacamaørkenen. Dypet ligger omtrent midt i gropen og er opptil 8064 meter dypt.Atacamagropen er et produkt av subduksjon, der Nazcaplaten fra vest dukker under den søramerikanske platen. Gropen er en del av den såkalte ildringen, som er karakterisert ved mye vulkansk aktivitet og jordskjelv. Les mer i Store norske leksikon Sør-Amerika Perus geografi Chiles geografi dyphavsgrop